
«  Sacrum  ScientiEe  flumen,  quod  nunc  mirum  et 
pene  immensum  contemplamur  et  veneramur,  ex  par- 
vo  et  ignoto  fonte  derivatum,  labitur  atque  labetur  per 
omne  oevum  •,  primd  exiguus  rivus,  incrementis  quae 
plurima  quamvis  lenta  accipit,  crescit  paulatim  in  am- 
plissimum  amnem,  confluentibus  undique  innumeris 
rivulis,  quorum  singuli  cum  tanta  mole  comparati,  ni- 
hil  fere  ad  ejus  magnitudinem  conferre  videntur  •,  om- 
nes  vero,  omnibus  congestis  aquis,  flumen  tandem  ef- 
ficiunt,  quale  jam  spectamus,  vastum,  amoenum,  felicia 
qase  praterfluit  arva,  irrigans  atque  fcecundans." 

Consp.  Med.  Theor. 


DISPUTATIO  MEDICA 

INAUGURALIS 
DE 

DIABETE  MELLITO. 


RlCiRDO  H.  Dyett  Auctore 

PROCEMIUM. 

"  ISfoluerim  equidem  crtdere,  naturam  fam  arcto  limite  ingenium 
humanum  compescuisse,  ut  ad  has  regiones  quoque,  •otam  sibi 
nunquam  patefaciat."-  Gregory.. 

M  orborum  diversorum  omnium,  quibus  affli- 
guntur  genus  humanum,  medici  attentionem,  hu- 
manitatisque  auxilium,  fere  nullus  magis  postu- 
lat,  quam  Diabetes  Mellitus. 

A  Ex 

Ex  quo  rationalis  medicina  probe  fuit  excul- 
ta,  natura  hujus  morbi,  etiamsi  saepissime  inda- 
gata,  nondum  prorsus  intellecta  fuit ;  imd  etiam 
nostris  temporibus,  non  obstantibus  Rolloi  ali- 
orumque  laboribus,  ea  scientia  quae  nos  dirigat 
ad  modum  medendi  omnino  felicem,  a  nobis 
longissime  abest.  Haec  naturae  Diabetis  Melliti 
inscientia,  e6  magia  deploranda  est,  quod  adeo 
lethalis,  et  satis  frequens  est ;  idedque  res  maxi- 
mi  momenti  fit. 

Sed  tametsi  nostra  hujus  morbi  cognitio,  qua? 
per  Rolloium  atque  sibi  coaetaneos  traditur, 
haud  sit  perfecta ;  sed  quum  cogitemus,  quantu- 
la  fuit  hujus  rei  notitia,  priusquam  opera  supra 
dicta  in  lucem  edebantur,  ob  eam  per  Rollo- 
ium  collatam,  ab  agendis  illi  gratiis,  abstinere 
non  possumus. 

Priusquam  hujus  viri  celeberrimi  observatio- 

nes 

nes  hac  de  re,  in  medium  prolatae  sunt,  rationis 
huic  morbo  medendi,  ade6  ignari  fuimus,  ut 
Wintringamus*  eundem  haud  omnino  cu- 
rari  posse,  statuit.    At  vero  nemo  certe,  quum 
casus  Mereditht  Praefecti  in  lucem  editus 
fuerit,  rem  tam  temerariam  assereret ;  nam  cum 
ratio  medendi,  per  Rolloium  commendata, 
observetur,  plurima  Diabetis  veri  exempla,  quae 
felicem  exitum  habuerunt,  reperiemus  ;  atque  si 
hanc  rationem,  boni  eventus  saepissime  seque- 
rentur,  eam,  quamdiu  felicissima  sit,  etiamsi 
auctoris  ejus  speculationes  rejiceremus,  observare 
haud  dubie  debemus.    Nil  interest  quam  falsae 
ratiocinationes  sint,  si  tamen  ad  felices  conclu- 
siones  duxerint.    Medici  de  causa  proxima  dis- 
sentiunt,  sed  nunc  de  morbo  tractando,  discre- 
pantia  haud  magna  sit.    Et  etiamsi  de  origine 

Diabetis, 


*  Vide  Dessault,  "  Maladies  des  Voies  Uriitaires." 

Diabetis,  Rolloi  sententiae  parum  aptae  sint, 
tamen,  eum,  plus  in  niorbo  indagando,  omnibus 
qui  ante  floruere,  fecisse,  confitendum  est.  La- 
bores  ejus  saltem  effecerint,  ut  viam  iis  longiiis 
investigantibus  planam,  consectationemque,  an- 
tehac  difficilem  et  molestam,  magis  promptam 
ad  eos  remunerandos,  qui  cum  ardore  ineunt, 
reddiderint. 

In  morborum  natura  investiganda,  saepissime 
plurimis  difficultatibus  obviam  nobis  eundem 
est.  Hae  diu  scientia?  progressum  impedire, 
atque  cultorum  ejus  animos  dejicere  possint. 
Quam  idonea  hasc  observatio  de  Diabete  Mel- 
lito,  et  quam  generatim  veritas  ejus  confitenda 
est,  si  cogitemus,  modum  medendi,  tantum  non- 
nunquam  felicem,  ad  seculum  decimum  octa- 
vum  reservatum  esse,  facile  apparebit.  Res 
quas  nostram  hujus  morbi  cognitionem  circum- 
scribebant,  quadam  ex  parte  sublatas  sunt ;  re- 

media 


DE  DIABETE  MELLITO.  $ 

media  plurima  inutilia  obsoluere  ;  et  nunc  in 
morbum,  quondam  vix  curabilem,  rebus  s,im- 
plicissimis,  saepe  triumphare  possumus. 


DEFINITIO. 

Definitiones  hujus  morbi,  haud  ita  pridem, 
minime  concinnae,  et  accuratae  erant.  Des- 
sault  etiam,  cujus  observationes  hac  de  re  ex- 
imiae  sunt,  in  sua  ejus  dennitione,  erravit*. 
Doctor  Rolloius,  primus  Diabetem  satis  ac- 
curate  definivit  f .  Doctor  Cullenus,  inter 
Neuroses,  ordinemque  Spasmorum  eundem  re- 
censuit,  quippe  qui  duxit,  actionem  vasorum 

renalium 


*  "  Maladies  des  Voies  Urinaires." 
t  "  Two  Cases  of  Diabetes  Mellitus." 

renalium  hoc  in  morbo  augeri,  et  haud  rard  va- 
sa  spasmo  laborare  ;  unde  ab  illo  sic  definitur  *  : 
"  Urinae  plerumque  praeternaturalis,  copia  im- 
modica,  profusio  chronica :  (Diabetes  Melli- 
tus)  cum  urina,  odoris,  coloris,  et  saporis  mel- 
Jei." 

Homeus  hancce  definitionem  habet:  "  Uri- 
na  aucta  et  subdulcis,  sitis  perpetua,  cutis  arida 
et  plerumque  squamosa  f." 

Definitio  Rolloi  hujuscemodi  est :  "  Desi- 
derium  cibi  inexplebile,  sitis  perpetua,  urina 
aucta  et  subdulcis,  pulsus  frequens,  calor  parum 
auctus,  cutis  arida,  cum  marcore 

Ha^c 


*  "  First  Lines." 

f  »  Clinical  Experiments." 

J  »  On  Diabetes  Mellitus." 

Haec  definitio  est  longe  accuratissima  omnium 
earum  quarum  mentionem  feci ;  nihilominus 
auctor,  conditionem  hecticam,  quae  Diabetis 
Melliti  stadium  ultimum  perpetud  comitatur, 
neglexit. 

Hic  defectus-a  Doctore  Shirreffio  repara- 
tur ;  ideoque  ejus  definitio,  sine  dubio,  omnibus 
aliis  anteponenda  est :  "  Urina  mellita,  plerum- 
que  aucta,  cutis  arida,  interdum  squamosa,  sitis 
et  desiderium  cibi  saspe  inexplebilia^  cum  mar- 
core,  febreque  hectica  *." 

Hic  consentaneum  videtur  observare,  de  lo- 
co,  quem  in  Nosologia  Cullenica  obtirtet  Dia- 
betes  Mellitus,  Cullenum  f  et  Lubbockium  % 

dissentire. 

*  Thesis  de  Diabete  Mellito. 

f  Synops.  Nosolog.  Method. 

t  "  Medical  and  Physical  JournaJ,"  vol.  5. 

dissentire.  Lubbockius  eum  magis  ad  clas- 
sem  Cacbcxiarum,  ordinemque  Marcorum,  quam 
ad  eam  sub  qua  recensuit  Cullenus,  pertinere 
existimat.  Si  sententia  Cul  leni  de  Diabetis 
ratione  uteremur,  vix  loco  ejus  nosologico  obji- 
cere  possumus.  Sed  si  Rolloi  speculationibus, 
postea  memorandis,  crederemus,  Lubbockio 
mutanti  ejus  locum,  assentiri  debemus  ;  atque 
sine  dubio  locus  qui  ab  eo  datur,  certamini  mi- 
nime  est  obnoxius.  Sed  omnibus  opinionibus 
sepositis,  animus  me  fert,  in  Lubbockii  sen- 
tentias  discedere,  quum  morbus  plane  cachecti- 
cus  sit,  eumque  macies  plane  comitetur. 


historia 

HISTORIA  MORBI. 


Si  morbi  cujuslibet  historiam  diligenter  perspectam  haberem,  par 
malo  remedium,  nunquam  non  scirem  afferre. 

Sydenham. 

Non  aetas,  non  sexus,  non  temperamentum, 
exemptionem  hujus  morbi,  sibi  vindicat.  Uter- 
que  sexus,  adolescentes  .atque  senes,  firmi  et  in- 
firmi,  divites  atque  pauperes,  Diabeti  Mellito 
opportuni  sunt.  Etiamsi  quod  ad  ejus  impetum, 
non  aliquid  sit  discriminis,  eos  tamen,  quibus  sit 
temperamentum  sanguineum  et  phlegmaticum, 
plerumque  invadit  •  atque  apud  luxu  et  nimio 
cultu  corporis  confectos,  astateque  provectos,  sae- 
pissime  grassatur.  Nec  diversitas  coeli  aliquid 
praesidii  praebet ;  nam  in  zona  torrida,  pariter 
atque  temperatis,  haud  raro  occurrit. 

B  Impetus 

Impetus  hujus  morbi  periculosissimi  primo 
lenes  et  insidiosi  sunt ;  nam  morbus  plurimos  an- 
nos  incognitus  existere  possit.  Interdum  tamen, 
huic  morbo  progressus  celerrimus  est,  notaeque 
satis  manifestae.  Sed  exortus  ejus  plerumque 
haud  facile  discerni  potest,  nam  principio,  nulla 
aut  minima  adventus  ejus  indicia  praebentur. 
iEgrotus,  primo,  minimam  molestiam  sentit ; 
nam  tametsi  copia  urinae  redditae  ab  initio  mor- 
bi  aucta  sit,  haec  res  nihilosecius  nullam  suspi- 
cionem  excitat.  Copiam  urinae  auctam,  causis 
talibus  quales  metu  carent,  adscribit ;  et  quum 
nullum  aliud  indicium  morbidum  sit,  se  Diabete 
Mellito  laborare,  penitus  ignarus  est.  Tempore 
tamen  progrediente,  sitis  atque  appetitus  augen- 
tnr,  et,  ut  aitRoLLoiuS;,  nunquam  satiari  possint. 
Corpus  fit  infirmum  et  macrum,  et  morbi  signa 
plane  manifesta  redduntur.  Major  urinae  copia 
cum  dulcedine,  sitis  appetitusque  aucti,  cum 
debilitate  et  corporis   extenuatione,  Diabetis 

Melliti 

Melliti  primaria  signa  simt.  ^Egrotus  hac  in 
conditione,  in  spatium  vel  majus  vel  minus  re- 
manere  possit,  donec  alia  symptomata  quas  su- 
perveniunt,  eum  opem  petere  admonent.  Ille, 
medico  adveniente,  Diabete  Mellito  bene  desig- 
nato,  laborare  reperitur.  Corpus  ejus  somno 
parum  reficitur  ;  mane  inquietus  debilisque  e 
lecto  surgit,  haud  aliter  atque  cum  se  in  lectum 
recipisset.  Animus  anxius  et  tristis,  atque  ima- 
ginatio  facile  arrecta  est.  Oculi  cavi  et  torpi- 
di  sunt,  et  vultus  sub  vesperem  rubore  suffundi- 
tur.  Caput  ejus  aliquando  maxime  dolet,  et 
haud  rar6  urget  vertigo.  Cutis  calida,  sicca  et 
squamosa  est,  et  adeo  insensilis,  ut  pili  sine  do- 
lore  extrahi  possunt  *.  Pulsus  arteriarum,  ab 
initio  raro  frequentiores  solito,  micant.  Ma- 
nuum  volse,  pedumque  plantae  ardent,  atque 

odorem 


*  Dessault,  "  Maladies  des  Voies  Urinaires." 

odorem  subacidum  emittunt.  Fauces  siccae ; 
lingua  arida,  in  medio  albida,  apud  margines 
rubra  est.  Gingivae  spongiosae,  rubrae  et  tumi- 
dae  ;  dentes  sicut  per  acida  hebetati,  et  in  alveo- 
lis  suis  laxati  sunt.  Alvus  primo  adstricta  est, 
deinde  nimis  fusa.  Halitus  fcetidus  et  subaci- 
dus ;  saliva  viscida  atque  subdulcis  est.  Abdo- 
men,  pariter  atque  lumbi,  pelvisque,  dolore  la- 
borant  *.  Appetitus  venereus  penitus  deletur, 
et  cum  aeger  urinam  reddere  tentet,  nunc  calor 
nunc  frigus  ex  renibus  versus  vesicam  senti- 
tur  f .  Non  solum  urinae  copia  plurimum  auge- 
tur  ;  sed  etiam  ej  us  indoles  mutatur.  Quum 
natura  morbi  dignoscitur,  conditioque  urinae 

examini 


*  (*  "When  the  patient  abstains  from  food  for  anj 
length  of  time,  a  sense  of  heat  and  uneasiness  is  felt  in 
the  stomach/WARETiEUS. 


f  Dessault. 

examini  subjicitur,  prseter  naturam  pallida,  gus- 
tuque  subdulei  invenitur.  Faecibus,  porrdj 
odor  atque  color  insolitus  est ;  nam  minus  fceti- 
dae  pallidioresque  solito,  bilis  inopiam  indi- 
cant. 

Qtuim  haec  morbi'  conditio  aliquandiu  man- 
sisset,  hectica  supervenit ;  corpus  citius  exte- 
nuatur,  atque  maxima  cum  debilitate  afficitur. 
Arteriae,  saepe  centies  et  tricies  micant  singulis 
sexagesimis  horae  partibus,  deinde  debiliores  et 
abnormes.  Hebet  auditus,  caligant  oculi,  atque 
corpus  ut  cadaver  fcetet.  Nisus  ad  urinam  red- 
dendam  perpetui  sunt,  et  dolentes,  atque  urina 
guttatim  fluit,  quod  stricturae  et  caloris  sensus 
comitatur.  Apud  fceminas,  pruritus  in  urelhra 
sentitur.  Hi  nisus,  tum  nocte,  tum  interdiu, 
aded  frequentes  sunt,  ut  otium  misero  aegroto 
penitus  eripiunt.  Si  urina  horae  momentuni 
fluere  desinat,  abdomen  tumet,  invicemque  tu- 

mor 

mor  subsidet,  simul  ac  fluxus  redderetur.  As- 
cites  aliquando  inducitur,  atque  cedema  sub  ve- 
sperem  supervenit ;  sed  mane  evanescit.  Semen 
homine  nescio  ejicitur.  Phymosis,  excoriatio- 
que  glandularum  vicinarum,  inducuntur.  Aph- 
thae  in  faucibus  videntur,  coxaeque  ulceran- 
tur,  quae  cum  crurum  cedemate,  dyspepsia,  sudo- 
ribusque  acidis,  morbum  multd  magis  periculo- 
sum  efficiunt.  Nisi  hac  in  conditione  subsidium 
sibi  submittatur,  appetitus  ejus  et  sitis  disparent, 
et  quum  ita  ad  ultima  sit  ventum,  spem  salutis 
in  gremio  fovet.  Hasc  mutatio  mortis  est  au- 
gurium ;  motus  convulsivi,  deliriumque  succe- 
dunt,  atque  finem  brevi  dolorum  faciunt  *. 

Omnia  haec  indicia  unicuique  haud  sunt ;  haec 
enim  enumeratio,  omni  ex  parte,  vero  consenta- 

nea, 


*  "  Before  death  the  urine  has  been  found  acid." — 
Rollo. 

nea,  cogitari  non  debet.  Alia,  alios,  plura  pau- 
ciorave,  tentant.  Sed  initium,  progressus,  exi- 
tusque  morbi,  huic  enumerationi  plerumque 
consentiunt.  Sed  morbida  siti,  appetitu,  macie, 
debilitate,  atque  urinae  dulcedine,  solum  praesen- 
tibus,  hic  morbus  ab  omnibus  aliis  facile  dignos- 
citur.  Porro  eveniat,  ut  symptomata  ordine 
alio  quam  supra  memoravi  succedant.  Sed  ra- 
tio  supradicta  plerumque  evenit.  Plurimi  auc- 
tores,  haud  parvi  nominis,  molem  urinae  in  Dia- 
bete  emissam,  potus  accepti  exsuperare,  perhi- 
buerunt  *.  Sed  adhuc  valde  incertum  est  $ 
nam  alii,  egesta  quantitate,  quam  ingesta,  nun- 
quam  majora  esse,  asseruntf.  Accedebat,  diffi- 
cile  comprehensu  est,  quomodo  haec  differentia 
fieri  potest.   Hi  qui  illam  sententiam  sibi  ascis- 

cunt, 

*  Aret^us,  Mead,  Home,  Gregory,  Bards- 

LEY, 

RoLLO,  LUBBOCK,  &C. 

cunt,  phaenomenorum  rationem  idoneam  redde- 
re  nequeunt ;  ideoque  dum  speculationum  acu- 
men  laudemus,  iis  minime  assentiri  possumus. 
Alii  rationem  inaequalitatis  egestorum,  ingesto- 
rumque,  reddere  conati  sunt,-  quia  putant,  eges- 
torum  auctum  ex  absorptione  per  cutem  oriri, 
per  quam  urina  redundans,  sive  nimia  effici- 
tur*.   Putat  Rutherfordius  noster,  inaequa- 
litatem  pendere  ex  aqua  apud  pulmones  genita, 
et  in  vesicam  delata  f .   Ex  experimentis  tamen 
Doctoris  Currie,  Seguinii,  et  Doctoris  Rous- 
seau,  nullam  absorptionem  per  cutem  esse,  in 
aprico  est,  quod  conjecturas  de  absorptione  cu- 
ticulari  inanes  reddit ;  dumque  eodem  tempore 
haud  facile  comprehendi  potest,  tantam  aquas 

molem 


*  Gregorii  Praelect.  Acad.  anno  1806-7. 

f  Rutherford.  Vide  Rollo,  Marcet,  et  Ers- 
KIN£  de  Diabete. 

molem  in  pulmonibus  fieri,  ut  ratio  maximae 
inaequalitatis  humorum  assumptorum  et  ejec- 
torum,  ab  aliquibus  observatae,  reddi  possit*. 

• 

Sed  si  nimiae  egestorum  abundantise  nullam  fi- 
dem  habeamus,  nullis  opinionibus  inniti  cogi- 
mur.  Non  mihi  est  consilium  asserere,  aucto- 
res,  qui  tam  bonis  lateribus  suaserunt,  evacua- 
tionem  urinae  in  ventriculum  res  acceptas  exce- 
dere,  exempla  suis  speculationibus  faventia, 
nunquam  apud  curationes  vidisse ;  sed  valide 
credere  inducor,  aegrotum  saepe  fefellisse  jnedi- 
cum  ipsum,  plusque  potus,  quam  cognosci  vel- 
let,  assumpsisse.  Tamen  plerisque  in  exemplis 
nullam,  sive  minimam  ingestorum,  egestorum- 
que  inaequalitatem  existere,  fatendum  est.  Si 
tamen  posthac  probatum  erit,  hasc  illa  exsupe- 
rare,  nihilominus  inaequalitatem  parvam  esse, 

C  ad 


Erskine,  Thesis  de  Diabete. 

ad  ingeniosas  speculationes  et  pulcherrimas 
Doctoris  Rutherfordii,  acl  phaenomena  expli- 
canda,  confugiam. 


CONDITIO  URINiE. 

Antiqui  naturae  Diabetis  valdeignari  erant^ 
et  tametsi  Aret^eus,  qui  melius  historiam  mor- 
bi,  omnibus  qui  floruerunt,  vel  in  superiore,  vel 
in  suo  seculo,  cognovit,  sine  dubio  multas  res  ad 
eundem  pertinentes  noverit,  nihilominus  condi- 
tio  urinae  saccharina  illum  latebat 

Doctor  Willisius  primus  hanc  proprieta- 
tem  notabilem  indicavit,  et  initium  omnium 

earum 


*  Tlegi  o%euv  kcu  xfoviuv  IlaQuv. 

earum  investigationum  fecit,  quse  huic  rei  tan- 
tam  lucem  afferunt  *.  Et  quum  nostra  Diabe- 
tis  scientia,  haud  dubie  ex  provecta  cognitione 
status  urinae,  multum  pendet,  alias  investigatio- 
nes  factum  iri,  sperandum  est. 

Ex  investigationibus  per  medicos  jampridem 
factis,  hancce  notitiam  adepti  sumus.  Urina 
hoc  in  morbo  subviridis  est,  vel  colorem  flavum 
habet  f .  Densior  quam  in  bona  valetudine  so- 
lebat,  atque  odore  violaceo  et  subacido  est ;  dein 
seposita  et  quiescens,  sedimentum  lateritium  de- 
ponit.  Alii  auctores,  ut  Doctores  Cullenus 
et  Listerus,  exempla  Diabetis  in  quibus  urina 
omnino  saporis  fuit  expers,  cogflOverunt.  Sed 
haec  res  infrequens  est ;  nam  plerumque  urina 

saccharina 


*  Willisii  Opera. 

t  Cullen,  "  FirstLincs." 

saccharina  est,  atque  hinc,  cognomen  Mellitus 
hic  morbus  obtinuit. 

Quod  ad  res  chemicas ;  ex  narrationibus  per 
Cruickshankium,  eo,  quod,  proclivis  est  qua* 
subiret  fermentationem  acetosam  et  vinosam, 
multum  sacchari  habet,  plus  naturae  extractivae, 
et  minimum  ureae,  ab  urina  sana  differre  appa- 
ret.  Quantitas  rei  saccharinae  in  urina  Mere- 
dithi  Praefecti,  uncia  in  libra  erat.  Saccharum 
obtentum  colorem  fuscum  habet,  atque  theriacse 
simillima  est  *. 

Aliae,  urinae  diabeticae  aliis,  partes  plus  sac- 
charini  extracti  producunt.  Fluxus  urinae  mul- 
tum  ex  animo  pendere  apparet,  nam  quo  tris- 
tior  atque  mcestior  sit  animus,  eo  plus  redditur. 

Apud 


*  Rollo  «  on  Diabctcs." 

Apud  alios,  alia  est  moles  urinae  indies  rejectae. 
In  aliis  vel  sex,  vel  septem  librae  tantum  in  die 
redduntur,  sed  in  aliis,  sive  triginta,  sive  qua- 
draginta  *,  vel  etiam  librae  sexaginta  f ,  redditae 
fuerunt. 

Si  cibus  ex  frugibus  in  ventriculum  sumatur, 
urina  eandem  indolem  habebit,  atque  quantitas 
ejus  augebitur.  Sed  si  contra  cibus  ex  carnibus 
et  adipe  acciperetur,  dulcedo  quantitasque  uri- 
nae  imminuentur. 


*  Erskine  de  Diabete. 

f  Homei  Praelect.  Clinic.  ann.  1807-8. 

CONDITIO  SANGUINIS. 

DoctorDobsonius,  primus,  sanguinem,  ta- 
li  qualitate  saccharina  quali  urina,  gaudere,  de- 
monstrayit.  Sanguis  ex  Petro  Bickensonio  de- 
tractus,  dulcis  extitit  *.  Jn  exemplo  Meredithi 
Prsefecti,  ut  a  Rolloio  describitur^  sanguis 
quoque  saccharum  habuit,  quamvis  haud  adeo 
manifestum  erat,  ut  in  Bickensonio  f .  Doctor 
Homeus  qui  sanguini  diabetico  res  proprias  in- 
dagavit,  nullum  saccharum  in  eo  inveniret  %. 

Sed 


*  "  Medical  Observations  and  Inquiries,"  vol.  5. 
f  "  Two  Cases  of  Diabetes  Mellitus." 
X  "  Clinical  Experiments." 

Sed  haec  res,  Dobsonii  et  Rolloii  opiniones, 
minime  redarguit.  Hi  tamen  duo  viri,  sangui- 
nem  proprietates  saccharinas  praebentem  repe- 
rerunt;  nihilominus,  Doctorem  Homeum  infe- 
liciorem  esse,  haud  multum  mirandum  est.  In 
plerisque  quidem  exemplis  verisimile  est, 
quamvis  sanguini  saccharum  revera  inesset,  ejus 
molem  tamen  adeo  exiguam  esse,  ut  ejus  exist- 
entia  vera,  haud  clare  probare  possit,  Vero 
probabile  est,  ut  exempla  reperta  sint,  imo  jam- 
jam  cognita  fuerunt,  in  quibus  sanguis  sacchari- 
na  materie  adeo  scatebat,  ut  saccharum,  investi- 
gationibus  minimis,  manifestum  reddatur.  Sac- 
charum,  quamvis  haud  patefactum,  in  sanguine 
existere  posse,  experimenta  Rolloi  plane  de- 
monstrant.  Varias  sacchari  purificati  quantita- 
tes,  in  variis  proportionibus  seri  sani  dissolvit, 
atque  serum,  quamvis  ita  commixtum,  nullam 
dulcedinem  praebebat  *. 

Opinionem 


*  «  On  Diabetes  Mellitus." 

Opinionem  Rolloi  quoque  experimenta  san- 
ciunt  Pearsonii,  qui  aegrotorum  uni  suorum, 
magnam  carbonatis  potassae  quantitatem  cum 
acido  carbonico  conjuncti,  adhibuit  \  at  vero, 
haud  aliquid  naturae  alcalinae,  in  sanguine  pau- 
16  pdst  detracto,  quamvis  urinae  impregnatio 
gravis  erat,  inveniri  posset  *. 

Ex  rebus  igitur  supra  dictis,  sanguini  diabe- 
tico  saccharinas  proprietates,  etiamsi  non  sem- 
per  repertas,  revera  inesse,  statuendum  est. 

Ad  hanc  opinionem  confirmandam,  plurimae 
res  afferuntur.  Sed  etiamsi  observatio  Dobso- 
nii  sit  solitaria,  nihilominus,  saccharum  in  san- 
guine  existere,  nobis  sine  dubio  affirmare,  atque 
Doctori  Marcet  assentiri,  liceret.    "  Conclu- 

sionem, 


*  "  Pearson's  Letter  to  Dr  Rollo." 

sionem,  uno  positivo  experimento,  probe  confi  r 
matam,  uno,  pluribusve  negativis  experimentis, 
«mnind  subverti  non  posse  *." 


DIAGNOSIS, 

Jn  hoc  morbo  dignoscendo,  nulla  est  difficul- 
tas.  Haud  aliud  vitium  est  adeo  huic  simile, 
ut  errare  posset  medicus. 

Ex  Diabete  Insipido,  per  urinam,  marcorem- 
que,  facile  discernitur. 

Bulimiae,  tantum  quod  ad  appetitum  morbi- 
dum ;  Polydipsiae,  sitim.  morbidam  tantum,  re- 
»pondet. 

B  cada- 


*  Marcet,  de  Diabete, 


26 


DE  DIABETE  MELLITO. 


CADAVERUM  SECTIO. 

Corpora  incisa,  vix  aliqua  ex  parte,  causaiti 
proximam   Diabetis,   elucidare,  deplorandum 

est. 

In  morbo  tanti  momenti,  qui  plurimos  annos 
corpus  adoritur,  sensimque  constitutionem  sub- 
ruit,  hunc  affectum  aliquam  lucem  acceptu- 
rum,  ex  cadaveribus  incisis  eorum  qui  ei  succu^ 
buissent,  bene  sperandum  esset. 

Sed  hsec  spes  plerumque  est  inanis.  Dissec- 
tiones  tali  consilio  institut*,  ulam  tantum  in 
obscuro  tenebant ;  imo,  causa  proxima  Diabe- 
tis,  tam  desiderata,  et  necessaria,  adhuc  nos  la- 

tet,  aterrima  fere  caligine  submersa. 

Speculationes 

Speculationes  ingeniosas  facere  possumus ;  ra- 
tionem  morbi  ex  signis  observandis,  consilioque 
medendi,  reddere  conemur  ;  nihilominus  verisi- 
mile  est,  tametsi  explicare  haud  fieri  potest,  res 
ex  quibus  hujus  rei  scientia  obtineri  possit,  nos- 
tras  inclagationes  haud  magnopere  elucidare. 
Sententice  omni  ex  parte  diversae,  ex  cadaven- 
bus  incisis,  confirmationes  aliquas  simulatas,  ob- 
tinuerunt. 

Physiologus  qui  alicui  sententiae  innititur,  fe- 
re  semper  quaecunque  res  eandem  firmare  pos- 
sint,  eas  invenit ;  omnibus  aliis  haud  faventibus 
sepositis,  sine  mora,  partem  quam  incidit  scal- 
pello,  sedem  esse  morbi,  statuit.  Eodem  tem- 
pore,  ne  ullam  aliam  partem  describeret,  cavet, 
pr32ter  eam,  cujus  morbida  conditiq,  suis  opini- 
onibus  favet.  Alii  contra,  ex  sententiis  hujus 
physiologi  penitus  discrepant ;  diversam  coporis^ 
partem  morbo  laborantem  reperiunt ;  unde  pari 

alacritate 

alacritate  ac  sagacitate,  rationem  signorum  inde 
hauriendam  esse,  concludunt. 

Hae  variae  opiniones,  et  sermones  de  parte  lae- 
sa,  sede  scilicet  morbi,  scientiae  hujus  rei,  gran- 
di  impedimento  fuerunt.  Sectio  cadaverum 
non  lucem  sparsit ;  imo  tenebras  auxit ;  neque 
inficiandum  est,  quin  parum  utilitatis,  quous- 
que  incidantur  corpora  tantum  ad  firmandas 
theorias,  ex  tali  examine  oriri  possit.  Non  nisi 
*  ab  anatomes  peritis  medicis,  qui  laborem  incipi- 
unt,  nullo  praejudicio  affecti,  nullisque  opinio- 
nibus  faventes,  utilitatem  accipere  sperare  pos- 
sumus.  His  igitur  quasi  accuratis  indagatio- 
nibus,  opinionibusque  veris,  solum  fidendum 
est. 

Dissectiones  quae  antehac  factae  fuerunt  ad 
dubia  resolvenda,  exhibitiones  insperatas,  incer- 

tasque 

tasque  tantum  prgebuerunt.  Has  igitur  memo- 
rare,  nunc  in  animo  est. 

In  secandis  corporibus  Diabete  confectis,  or- 
gana  urinam  secernentia  et  excernentia,  impri- 
mis  examini  subjicienda  sunt.  In  aliis,  renes 
duriores,  amplioresque  quam  homini  sano,  con- 
tingunt ;  sed  in  aliis  flaccent,  et  molem  parum 
imminuuntur.  In  aliis  quoque,  alter  ren  mor- 
bidus,  et  laesus,  alter  autem  sanus  fuit.  Quibus- 
dam  in  exemplis,  vasa  renalia  plurimum  ampli- 
ata  sunt,  atque  renes  ipsi  quasi  injecti,  videban- 
tur.  Monroius  tertius,  qui  incidit  corpus  Isa- 
bella  Symington,  ejusdem  renes  rotundiores,  la- 
tiores,  crassioresque  quam  sano  homini,  contin- 
gunt,  memorat.  Idem  vir  celeberrimus,  renem 
dextrum,  ampliorem  sinistro  esse,'  nos  certio- 
res  facit.  Odor  renum,  subacidus  quoque 
esse,  dicitur. 

In 

In  aliis,  vesica  tantum  aliquantum  mutari  ex 
conditione  ejus  sana  ;  aut  in  aliis  contrahi,  cras- 
siorque  textura,  et  interdum,  tamen  haud  sae- 
pissime,  fistula.  laborare,  reperitur. 

Glandulae  mesentericae  et  mesocolicae  ampli- 
atae,  pallidiores,  crassioresque,  (vasis  eorum  san- 
guine  refertis),  solito,  observatae  fuerunt. 

Quum  Doctori  Meadio  placuit,  jecur  hujus 
affectus  esse  sedem,  id  deinde  cogitationem  ana- 
tomes  studiosi,  sibi  vindicare  possit ;  at  vero, 
etiamsi  nonnunquam  hoc  viscus  corrumpitur, 
ssepe  tamen,  nihil  morbidi  medico  observare, 
contingit  *. 

Alia  viscera  quae  chyli  generationi  mini, 
strant,  plerumque  sana  sunt ;  sed  plures  glan- 

dulas 


*  Baillie'3  «  Morbid  Anatomy." 

dulffi  conglobatse,  quam  corpore  sano,  appa^ 
rent. 

Porro,  pulmones,  utluculenter  perhibet  Doc- 
tor  Rutherfordius,  necessarid  male  se  ha- 
bent,  et  haud  parum  ad  hoc  vitium  gignendum, 
conferunt ;  qui  ade6  examen  sibi  vindicant. 
In  aliis,  pulmones  nullam  speciem  morbidam 
prsebebant,  sed  in  cadavere  supradicto,  quod  se- 
cuit  Mo^roius  tertius,  pulmones  pleurae  ad- 
hsrebant,  tuberculis  scatebant,  eorumque  vasa 
resorbentia  solito  ampliora  erant.  Saccus  etiam 
exiguus,  aqua  plenus,  dextro  pulmoni  infuit. 

Ventriculus  et  intestina  tenuia,  interdum 
crassiora,  capaciora,  et  sanguiaeis  vasis  referta, 
observantur  :  "  The  innermost  membrane,"  ait 
Monroius,  "  of  the  great  left  arch  of  the  sto- 
mach,  was  of  a  reddish  colour  ;  and  also  a  small 
part  of  the  same  membrane  near  the  pylorus ; 

and 

and  upon  it  there  were  numerous  spots  of  extra  • 
vasated  blood.  The  villous  coat  near  the  pylo- 
rus,  was  rauch  corrugated,  and  thrown  int© 
fblds."    (Case  of  Isabella  Symington  *). 

Tunicae  arteriarum  majorum,  non  autem  ve- 
narum,  vivide  erubescunt. 

Absorbentia  plerumque  ampliata  sunt.  Por- 
ro,  superficiem  corporis,  speciem  morbi,  prae- 
bere,  memoratu  dignum  est.  Cutis  plerumque 
solito  tenuior,  et  adeps,  tum  interne,  tum  exter- 
ne,  absorbetur. 

Hac,  rei  propositae,  parte  jam  breviter  absolu- 
ta,  tantum  accedit,  eos,  quibus  consilium  est 
hanc  gravem  materiem  fusius  tractatam  cognos- 

cere, 


*  Shirreff,  Thcsis  de  Diabete,  in  Appendice. 

cere,  in  animo  versantes  scripta  jam  memorata 
Monroii  *,  et  ea,  quae  protulerunt  Baillius  f 
et  Rolloius  X,  operae  pretium  habituros. 

Res,  quas  supra  memoravi,  plerumque  obser- 
vantur  ;  atque  plane  manifestum  est,  ubi  tan- 
tum  morbi  existat,  sedem  affectus,  diflicillimum 
fore  invenire.  Hinc  timendum  est,  multum 
temporis  lapsum  iri,  priusquam  natura  Diabetis 
penitus  intelligetur,  aut  exponetur.  Hoc  sola-  , 
tium  nihilominus  nobis  est,  pathologiam  indies 
clariorem  evenientem,  tandem,  omnes  dif£cul- 
tates,  quibus  premitur  haec  gravissima  res,  solu- 
turam. 

E  "  Tantam 


*  Shirreff,  Thesis  de  Diabete. 

f  "  Morbid  Anatomy.'' 

X  "  Two  Cases  of  Diabetes  Mellitus." 

"  Tantam  ver6  (ait  scriptor  facundns)  scien- 
tiae  humanse  magnitudinem  quicunque  rite  con- 
templatus  fuerit,  is  certe  et  ad  magna  natam 
esse  mentem  humanam  agnoscet;  et  plura  et 
majora  adhuc  ab  ea  expectanda  esse  fatebitur  ; 
et  simul  tali  notitia  imbutus,  neque  propria 
scientia,  quam  exiguam  esse  sentiet,  nimis  ela- 
tus  erit,  neque  aut  veterum  aut  magnorum  auc-  ' 
tor.um  opinionibus  ultra  modum  addictus,  neque 
novarum  rerum  nimis  cupidus,  neque  novis  opi- 
tiionibus  nimis  credulus  ;  scilicet  qui  bene  no- 
vern%  longe  alia  ratione,  quam  aut  veterum  auc- 
toritate  aut  novorum  scriptorum  opinionibus  et 
conjecturis,  promovendam  esse  scientiam*." 


*  Conspect.  Medicin.  Theoret. 

CAUSiE 

CAUSE  REMOTiE. 

Plurimi  auctores,  alii,  alias  causas  Diabetis 
recensuerunt.  Alia?,  plus  quam  aliae,  nihilo- 
secius  omnes,  rebus  externis  iis  faventibus,  mor- 
bum  excitare  possunt.  Harum  causarum,  aliae 
olim,  aliae  apud  nuperos,  tantum  habitac  sunt. 
Judice  Doctore  Meadio,  exercitatio  corporis 
neglecta,  liquores  vinosi,  nimiumque  potus  fri- 
gidioris,  hominem  huic  morbo  opportunum,  red- 
dunt  *. 

Dessault  quoque,  harum  causarum,  mentio- 
nem  facit,  atque  debiles,  infirmosque  generis 

nervosi, 


*  Mead  "  on  Poisons." 

nervosi,  ei  praecipue  obnoxios  esse,  addit.  Inter 
alias  Diabetis  causas,  vitae  genus  ignavum,  otio- 
sium,  coelum  frigidum  et  humidum  ;  victum 
pravum,  ex  frugibus  confectum,  praecipue  culi- 
narium ;  sanguinis  profluvia,  sive  sponte,  sive 
arte  ;  ulcera  ampliora ;  denique  morbos,  quibus 
est  opus  diaeta  tenuissima,  enumerat.  "  Elle 
peut  encore,"  ait  ille,  «  etre  le  produit  d'une  me- 
tastase,  et  arriver  a  la  suite  d'une  hydropisie  de 
poitrine,  ou  de  bas-ventre  #." 

Causis  supra  citatis,  adjungere  possumus,  ni~ 
mium  medicamentorum  urinam  moventium,  di- 
luentium,  fructuumque  acidorum  usum  ;  alvum 
strictam,  evacuationes  immodicas,  frigus  corpo- 
ri  antea  calefacto  subito  adhibitum,  condimen- 
torum  calidorum,  stimulantiumque  usum  ;  ebri- 

etatem, 


*  Dessault,  "  Maladies  des  Voies  Urinaires." 

ctatem,  cerevisiam  nimiam  et  tenuem ;  fatiga- 
tionem  corporis,  vel  cum  vel  sine  mentis  labo» 
re  ;  mutationes  coeli  subitas,  Veneremque  im- 
modicam. 

Plurimis  in  exemplis  quoque,  videtur,  procli- 
vitas  ad  hunc  morbum  hasreditaria,  existere,  at- 
que  haec  quoque,  inter  praedisponentes,  ducenda 
est.  Quod  ad.  causas  occasionales ;  omnes  res 
quae  corpus  debilitant,  ad  Diabetem  excitan- 
dum,  multum  tendunt. 

Eorum  plurimum  interest,  quorum  parentes 
hoc  morbo  laboraverint,  animos  ad  hanc  rem 
incumbere  ;  et  quantum  fieri  potest,  eas  causas, 
utcunque  lenes,  vitare,  quae  una  cum  haereditate, 
morbum  excitent,  qui,  causis  per  'se  adhibitis, 
nunquam  apparuerit. 


PRO 

JPftOGNOSIS. 


"Priusquam  Doctoris  Rolloi,  de  Diabete 
Mellito,  observationes,  in  lucem  editae  erant, 
prognosis  semper  fuit  infausta.  Originis,  et  ra- 
tionis  hunc  morbum  tractandi  nescii,  medici, 
eum  infelicem  finem  habiturum  semper  augura- 
bant. 

Culleno  sanabilem  esse,  visum  est;  sed  om- 
nes,  hoc  morbo  laborantes,  quos  conspexerat,  ei 
succubuerunt #. 

At 


•  "  First  Lines." 

At  verd  Rolloius  statuit,  morbum  nunc, 
tandem  adeo  bene,  variis  ex  penculis  et  suo 
usu,  intelligi,  ut  non,  eum  sanabilem  ponere, 
haereat*.  Nihilominus  confitendum  est,  alios, 
su-mmae  laudis,  creberrimoque  usu,  medicos,  in 
hoc  morbo  tractando,  haud  felicem  eventum  ex- 
pertos  esse.  Doctor  Gregorius,  idem  ipsi  fere 
semper  contigisse,  memorat  f . 

Ex  rebus  supra  dictis  tamen  memorare  licet, 
quum  morbus  nunc  feliciter,  nunc  infeliciter, 
novae  tractandi  rationi  cesserit,  nostram  progno- 
sin,  sive  faustam,  sive  infaustam,  secundum  re$ 
cujusque  aegroti,  dirigendam  esse.  Si  medicus 
ab  initio  accerseretur,  neque  ullum  alium  mor- 
bum  reperiret,  felix  augurium  statuere  licet. 

Sed 


*  "  On  Diabetes  Mellitus." 
f  Praelect.  Acad.  ann.  1806-7. 

Sed  si  morbus  jamdiu  mansisset,  si  aegrotus  in- 
tractabilis  fuerit ;  vel  si  morbus  ullus  alius  Dia- 
beti  accesserit,  finis  lethalis  augurari  potest. 

Si  asgrotus  sit  juvenis ;  vel  si  priusquam  Dia- 
betes  eum  invaserat,  robustus  fuisset,  atque  bo- 
na  valetudine,  et  modico  vitae  genere  usus  est, 
spem  eum  recuperandi,  morbo  etiam  aliquandiu 
manente,  fovere  possumus. 

Sed  si  sit,  quare  suspicemur  proclivitatem 
haereditariam,  curatio  vix  equidem  speranda 
est. 

Si  adesset  phthisis  pulmonalis,  prognosis  sem- 
per  infausta  erit. 


CAUSA 


DE  DIABETE 


MELLITO. 


CAUSA  PROXIMA. 

Sto^oj^^  YtSovYic  xoa  uydiris  r.yefxuv'  xa^JtJif  Kxigiov 
ynrovri^cx.  iq  rovov  xai  §v[aov  n'  a^u/AJW,  tjjj  ^uj^ijf 
cu^Tra^j}]'  tjVe  arQpxjQi  Trgwrivrx  Svvxpis. 

Aret^eus. 

Ciim  morbi  investigationem  incipiamus,  cu- 
jus  curatio,  aut  male  intelligitur,  aut  plerumque 
infausta  cedit,  priusquam  modum  tractandi  ido- 
neum  cognoscere  possumus,  causa  proxima  in- 
venienda  est. 

Morbus,  cujus  curatio,  sicut  Diabetis,  medi- 
corum  indagationes  plurima  secula  torserit,  et 
fefellerit,  studiosis  rei  medicce  cultoribus,  mate- 
riem  aciei  ingenii  exercendae,  prasberet ;  lau- 

F  demque, 

demque,  et  honores  feliciter  excolentibus,  ape- 
riret.  Famae  honestae  cupidi,  et  aerumnis  ge- 
nus  humanum  eripiendi  studiosi,  medici  omni 
in  aevo,  animos  ad  Diabetem  tractandum  incu- 
buerunt.  Medicinas  aliquando  dolores  Jevare, 
nihilosecius  curam  raro  efficere,  bene  noverunt ; 
quod  ad  tenebras  hanc  rem  obscurantes,  retule- 
runt.  Hunc  morbum,  nisi  intellectum,  non 
esse  vincendum,  recte  judicabant ;  quare  theo- 
rias  struxerunt,  et  causam  proximam  statuere 
conati  sunt,  ut  idonea  basi  ratio  medendi  polle- 
ret. 

His  rebus  inductus,  Aret;e:us  perhibuit, 
.  commune  esse  huic  morbo  cum  hydrope,  utrum- 
que  ejusdem  esse  naturae,  et  hunc,  illi,  sede 
tantum,  distare.  Renes  et  vesicam  urinariam, 
sedem  esse  hujus  morbi,  perhibuit,  consilio- 
que  medendi  tali  sententiae  consentaneo,  usus 
est  *. 

Haec 

Hcec  opinio,  diutissime  apud  rei  medicae  scho- 
las,  invaluit ;  imo,  tempestate  hodierna,  plures 
rnedici  haud  parvae  faW,  eidem  parum  muta- 
tse,  omnes  fere  alias  posthabuere.  At  verd, 
prima  origo,  vel  causa  continens  hunc  morbum, 
Aret^i  aciem,  penitus  effugisse,  videtur.  Suas 
opiniones  non  omnin6  amplificavit,  iis  conten- 
tus,  si  mod6  indiciorum  praecipuorum  rationem, 
exponere  potuissent. 

Dessaultius  Diabetem  in  duplex  genus  di- 
vidit.  Alterum,  ut  ait,  ex  laesis  iis  viribus 
per  quas  cibi  accepti  in  varias  partes  corporis 
vertuntur  ;  alterum  ex  renum  compage  soluta, 
originem  suam  ducit  *.  IUud  genus  refertur  ab 
eodem  auctore  ad  tenuitatem  humorum  qui  sua 
propria  natura  demissa  in  renes  facile  transeunt, 

unde 


*  Dessault,  "  Maladies  des  Voies  Urinaires.** 

unde  ei  placet,  vires  jam  memoratas  laesas,  esse 
causam  Diabetis  proximam,  neque  opus  esse 
confugiendo  ad  morbidas  renum  actiones. 

Rebus  de  renibus  per  Dessaultium  memo- 
ratis  facile  assentior,  suas  speculationes  autem 
omnia  ad  hoc  vitium  pertinentia  explicare  non 
posse,  manifestum  esse.  Exempli  enim  gratia, 
tenuitasne  humorum,  rationem  dulcedinis  uri- 
nae,  maciei,  appetitusque  morbidi,  reddere  po- 
test  ? 

Alterum  Diabetis  genus  potius  efFectum  quam 
causam  esse  morbi  judicat ;  nihilominus  solutam 
indolem  renum,  antea  inductam,  inter  causas 
morbi,  ducendam  esse  putat. 

Si  illi  hac  in  re  assentiamur,  speciem  esse 
hujus  morbi,  Diabetes  insipidus  dictam,  tantum, 
concedendum  est ;  renum  enim  relaxatio  mor- 

bida, 

bida,  Diabetis  Melliti  rationem,  melius  quam 
humorum  tenuitas,  haud  explicare  potest. 

Richteri  opinio,  aliqua  ex  parte,  jam  recen- 
sitae,  convenit ;  malum,  scilicet,  ad  stimulum 
renes  afficiendum,  referendum  esse ;  unde,  f*  se- 
cretio  urinse  aucta,  et  interdum  etiam  perversa,'' 
oritur  *;. 

Sed  hasc  opinio  minime  satis  valet.  Quid 
genus  stimuli  morbum  excitat,  nos  non  certiores 
fecit ;  neque  facile  conceptu  est,  quomodo  ullus 
stimulorum  irritando,  aut  spasmo  renes  afh- 
ciendo,  urinam,  natura  saccharina,  imbuere  pos- 
set. 

Alia  speculatio,  ex  iis  quas  supra  mejLTioravi 
penitus  aliena,  a  Meadio  viro  celeberrimo,  pro- 

lata 


*  Rollo  "  on  Diabetcs." 

lata  ftiit.  Modo  audaci  et  inusitato  asserit, 
jecur,  non  renes,  Diabetis  esse  sedem  et  origi- 
nem,  quam  rem,  sibi  videtur,  demonstrasse  *. 

Quivis,  sermone  Meadii  perlecto,  hunc  me- 
dicum,  causam  ejus  proximam  clare  percepisse, 
haberet ;  et  proprias  sententias  ade6  firmasse,  ut 
aliquae  novae  rationes  supervacaneae  essent,  vete- 
resque  penitus  everterentur. 

Sed  haec  opinio  splendida,  indagata,  spem  rei 
medicae  studiosi  omni  ex  parte,  fefellit,  basi 
enim  gaudet,  tantum  paucis  inter  corpora  incir 
denda  observatis,  iisque  minimi  momenti ;  imo, 
nonnullis,  neque  usui  medicorum  consentaneis, 
neque  demonstrandis  ;  parum  igitur  ingenii,  ad 
hanc  ineptam  notionem  refellendam,  suppetit. 
Eojudice,  "  Diabetem  constituit  bilis  corrupta 

et 


*  «  Essay  on  Foisons."    Vide  etiam  Actuarium. 

et  a  sana  aliena  j  scilicet,  talis  ejus'  indoles,  ut 
non  simul  miscentur  natura  oleasa,  et  salina; 
unde  bile  tenui  et  latice  plena,  ad  hanc  mistu- 
ram  servandam,  parum  valet.  Quo  fit,  ut  ei 
placet,  multum  aquae,  et  olei  tenuissima  portio, 
renes  petent,  et  vasa  urinae,  tanto  flumine  irru- 
ente,  ampliabuntur.  Dein  crassiores  olei  parti- 
culae,  quasi  coactae,  et  pigrae,  tubis  jecoris  exi- 
lissimis  inhaerebunt,  ibi  durae,  adiposaeque  fu- 
turEe."  Porro  contendit,  "  sectiones  huic  theo- 
rise  arridere,  hujusmodi  scilicet,  massas,  apud  je- 
jur  cum  ictero  hominis  confecti,  inventas.'* 

Si  semper  res  ita  se  haberet,  jure  sibi  fidem 
assumeret  sententia  Meadiana;  fide  autem  ei 
concessa,  quod  ad  res  observatas,  non  ideo  ejus 
theoriam  amplectimur,  cujus  equidem  summa 
est  laus,  quod  eam  capere  nequit  nostrum  inge- 
nium.  Omni  igitur  ex  parte  tabulis  rei  medi- 
cse  eripienda  est  ejus  doctrina,  organa,  enim,  bi- 

lem 

leni  secernentia,  persaepe  omni  vitio  carent, 
quod  vetat  ne  aliqua  fides  ei  conciliaretur. 
"  Les  experiences  cliniques  de  Home,"  ait  Des- 
saultius,  "  la  pratique  de  Cullen,  ont 
prouve,  que  presque  constamment  la  foie  etoit 
dans  son  etat  naturel,  et  que  si  parfois  des  col- 
lections  steatomateuses  s'  y  etoient  manifestees, 
leur  existence,  n'etoit,  sous  aucun  rapport,  liee  a 
celle  de  Diabetes*." 

Alias  dissectiones,  rebus  quas  observarunt 
Homius  et  Cullenus,  consentire,  mihi  addere 
licet  f . 

Cullenus,  proximam  Diabetis  causam,  esse, 
tale  vitium  earum  virium  quae  cibi  concoctioni 

ministrant, 


*  DiiSSAULT,  "  Maladies  des  Voies  Urinaires." 

t  Baillie's  "  Morbid  Anatomy."  Heberden's 
«  Commentaries,"  edit.  1803. 

ministrant,  ut  non  salutariter  in  partes  omnes, 
tum  humores,  tum  solidas,  mutetur,  duxit  *. 

Haec  opinio,  Culleno  ipsi  imperfecta  visa 
fuit;  neque  satis  valet  ea  Dobsonii,  qui  inda- 
gationes  Cullenicas,  altius  agitare  conatus  est. 
Causam  proximam  statuit,  esse,  abnormem  ven- 
triculi  actionem,  unde  res  saccharina  progenita 
per  sangumem  fertur,  secernenda,  excernenda, 
in  urinam  deferenda  f . 

In  hac  opinione,  quae  multum  ingenii  demon- 
strat,  Doctorem  Dobsonium  existimasse,  rem 
saccharinam  ex  ipso  sanguine  ea.  imbuto,  secer- 
nij  lugendum  est.  Ejus  theoria  dives  aciei  men- 

G  tis, 


*  "  First  Lines." 

f  "  Medical  Observation3  and  Inquiries,"  vol.  5. 

tis,  non  tali  praesidio  eget ;  rebus  enim  quas  hoc 
modo  vult  exponere,  vindicatione  tantula  non 
ppus  est.  Hoc  equidem,  ejus  speculationes  mi- 
nime  juvat,  alias  insignes,  claras,  et  memoria 
dignas. 

In  his  rejiciendis,  mihi  observare  liceret,  utsi 
saccharum  per  circuitum  secerneretur,  signa 
morbi  in  genere  sanguineo  expectari  possent  \ 
at  usus  nihil  tale  nos  edocuit.  Nisi  enim,  quod 
testante  Monroio  tertio,  tunicae  arteriarum 
magnarum  internse  valde  erubescunt,  nihil  mor- 
bidi  est,  unde  crederemus,  genus  sanguineum, 
munere  tanti  momenti,  fungi. 

Doctori  Darvinio  placuit,  rem  saccharinam 
inter  concoquendos  cibos  factam,  non  in  sangui- 
nem  transire,  sed  in  vesicam  deferri,  recto  fere 

itinere, 

itinere,  per  absorbentia  urinaria,  quomm  motus 
retrogradi  sunt #. 

Huic  opinioni  ingeniosae,  a  quo  abhorret  ana- 
tome,  vehentissime  obviam  itur,  talem  inversam 
contractionem  vasorum  resorbentium,  quam  ille 
vir  insignis  memoravit,  nondum  fuisse  detec- 
tam ;  porro,  valvulas  fere  innumeras,  quibus 
scatent  absorbentia,  talem  motum  necessarid  ve- 
tare. 

Novissimam  speculationem  de  causa  Diabetis 
proxima  quam  memorabo,  protulit  ille  Rolloi- 
us  de  Woolwich. 

Hic  auctor  ingeniosus  habet  causam  proxi- 
mam,  esse,  actionem  ventriculi  abnormem,  et. 

auctam, 


*  Zoonomia,  vol.  ii.  p.  316» 

auctam,  pravam  scilicet  secretionem  succi  gas- 
trici,  unde  evolvitur  natura  saccharina ;  porro, 
auctam  actionem  vasorum  resorbentium  lacteo- 
rum,  haec  omnia  comitari. 

"  The  stomach  urged  beyond  its  active  tone, 
"  Hardly  to  nutrimental  chyle  subdues 
"  The  softest  food  ;  unfinished,  and  depraved, 
"  The  chyle  in  all  its  future  wand'rings,  owns 
"  The  turbid  fountain,  not  by  purer  streams 
"  So  to  be  cleansed,  but  foulness  will  remain." 

Armstrong. 

Substantia  saccharina  sic  evoluta,  per  sangui- 
nem  delata,  renes  petit,  secernenda,  cum  urina 
commiscenda,  in  vesicam  transitura  #. 

Talia  de  hac  theoria  celeberrima  praecipue 
memoratu  sunt  digna  ;  theoria,  fautores  pari- 
ter  atque  inimicos  summas  laudis,  pollente. 

Quum 


*  Rollo  "  on  Diabetes  Mellitus." 

Quum  mihi  persuasum  est,  hanc,  longe  om- 
nibus  aliis  ratione  et  ingenio  praestare,  quae 
scriptis  mandatae  sunt,  ad  arcana  hujus  morbi 
evolvenda,  eandem  caeteris  anteponere  nil  mo- 
rer. 

Sed  longum  sermonem  hac  de  speculatione 
habere  ;  eam  defendere,  vel  rebus  in  eam  objec- 
tis  respondere,  limites  dissertationis  hujuscemo- 
di  stiperaret ;  neque  operae  pretium  fuerit. 
Auctor  ipse  doctrinam  Iuculentissime  et  soler- 
tissime  defendit,  quare  nihil  per  me  dictum  ar- 
gumenta  ejus  firmare,  vel  stabilire  posset ;  ideo- 
que,  quam  paucissimis  potero  verbis,  mihi  hac 
de  re  disserendum  est. 

Actioni  ventriculi  abnormi  et  auctae  ;  appeti- 
tum  ciborum  voracem,  intervallis  minimis  post 
cibos  redeuntem;  summam  ventriculi  acorem, 
quem  docet  gustus  in  ore,  indolesque  prava  sali- 

vae, 

vae,  Gum  Rolloio  tribuere  possumus.  Per 
consensum  nervorum,  renes  participes  sunt  hu- 
jus  abnormis  actionis,  unde,  et  per  nimiam  va- 
sorum  lacteorum  actionem,  ratio  exponitur  uri- 
nae  auctae,  doloris  capitis,  sitis,  cutis  aridae,  ma- 
ciei,  urinae  dulcedinis. 

Ad  hanc  opinionem  sustinendam,  res  sequen- 
tes  cum  Rolloio  proferre  nobis  liceat :  "  That 
a  stomach  affection  generally  precedes  the  uri- 
nary  characteristic  symptoms  of  the  disease* 

"  That  a  stomach  affection  always  attends  the 
disease,  which  materially  differs  from  that,  sym- 
pathetic  of  primary  kidney  affection. 

"  That  a  diet  of  ariimal  food,  with  entire  ab- 
stinence  from  vegetable,  or  other  matters  capa- 
ble  of  forming  sugar  in  the  stomach,  removes 
speedily  the  general  symptoms,  the  saccharine 

matter, 

matter,  the  quantity  of  the  urine,  and  its  unna- 
tural  state. 

"  That  dissection  has  shewn  no  morbid  co»- 
dition  of  the  kidneys,  but  what  may  be  refer^ 
able  to  a  continuance  of  increased  action  from 
the  application  of  a  simple  stimulus,  and  pro- 
bably  sympathy,  augmenting  merely  the  capa- 
city  of  their  vessels." 

Jam  absoluta  de  Rolloii  opinionibus  ora- 
tione,  mihi  observare  licet ;  me,  omnibus  eam 
aliis  hucusqiie  m  lucem  editiSj  anteposuisse, 
quia  longe  optimam  putavi,  et  donec  melior 
sive  verisimilior  fieri  potest,  eam  est  in  animo 
summis  viribus  sustinere. 

Physiologia  fauste  ancillatur  medicinae ;  at 
vero,  adhuc  imperfecta,  et  manca,  idoneam  et 
claram  lucem  concoctioni  non  attulerit ;  exinde" 

patet, 

patet,  plurimis  difficultatibus  adhuc  occurren- 
dum  esse  nobis,  antequam  explicentur  omnia  ad 
hanc  rem  pertinentia. 

Ciim  quomodo  concoquitur  cibus  homine  sano, 
magna  ex  parte  adhuc  nos  lateat,  necessarid  ignari 
sumus  conditionum  morbidarum  hujus  functio- 
nis  gravis ;  et  nos,  etiam  nostris  temporibus, 
speculatione  quamvis  objectionibus  obnoxia, 
phaenomena  plurima  quae  hactenus  vix  compre- 
hendi  possunt,  explicante,  contentos  esse  de- 
cet. 


Monus 

MODUS  MEDENDI. 


Magnum  enim,  et  supra  hominis  naturam  duximus,  posse  ali^ 
quem  tueri,  vel  rccuperare  suam,  et  uniuscujusquc  bonam  va- 
letudinem. 

Celsus. 


Diabetjs  curatio,  aeque  ac  causa  ejus  proxi- 
ma,  etiam  paucos  intra  armos,  nos  fere  penitus 
latuit ;  et  nullus  fortasse  morborum,  tantam 
medendi  diversitatem  praebet,  quam  Diabetes. 

Ex  quo  hic  morbus  primd  innotuit  usque  ad 
nostram  memoriam,  medici  plurinlis  remediis 
usi  sunt ;  plurima  proposuere,  vicissim  aliis  ces- 
sura.  In  omni  materiae  medicae  parte,  quae- 
dam  medicamenta  nunc  niagno,  nunc  ininimo 
aestimata  sunt.    Ex  his,  quaedam  signis  levatis, 

H  et 

et  fortasse  progressu  eorum  brevi  represso,  pro- 
fuerunt;  sed  nullum  medicaminum,-  periculis 
saepissime  factis,  omnino  respondit. 

Usus  medicorum,  aliqua  medicamenta  com- 
mendans,  haud  proferri  potuisset,  etiamsi  alia, 
sine  dubio,  aliis,  praestant,  levantia  signa  moles- 
tia  ;  neque  medicina,  priusquam  observationes 
Rolloh  in  lucem  editae  erant,  ratione  meden- 
di  recta  et  certa.  gaudebat.  Sed  remedia  alia, 
aliis  temporibus  commendata,  memorabo,  ut, 
quantum  ratio  Rolhiana  exsuperat  caeteras,  os- 
tenderem. 

Primo,  medici  utebantur  diureticis,  quasi  vi- 
tium  renum  malum  induxerit.  Haec  remedia, 
in  hydrope  utilia,  etiam  in  diabete  effieacia,  de- 
clarantur.  Observatione  tamen  dignum  vide- 
tur,  Aretjeum,  in  capite  de  Diabete  curando, 
(quod  alii  putant,  aliena  manus  scripsit,  et  inter 

veras 

veras  hujus  medici  clari  literas  recensuit),  inter 
astringentia,  vina  generosa  commendare,  sed  no- 
bis  vinorum  dulcium  usum  prohibere.  Loqui- 
tur  hujuscemodi  "•  "  Oivoi  svtyovreg  sg  rov  m 
ffto^u^a  rovov,  U7tgr\rs?s^oi  puAAov  sg  rr\v 
ruv  uXXuv  yypuv  s%risguffiv,  rs  kui  havn^* 
uApuhiffi  yu%  ^i-^og-  otvog  b*s  ?v(puv  §upu  zut 
tyvyuv  u,zru$0Ar\  rs  ftui  svKguffirf  sg  7>vvu{/av. 
de  k  r\v  oivog  y\vKvg  ozoiog  aipu  sri  sg  rr\v  uvrx 
yrjvuv^     Qeganeta  Atufinra» 

Haec  verba  nos  credere  faciunt,  auctorem  qui- 
cunque  esset,  morbum  ex  nimio  in  cibo  saccharo 
pendere,  putare,  tametsi  saccharinas  urinae  qua- 
litates,  haud  agnoscere  videtur. 

Ex  variis  astringentibus  administratis,  alu- 
men,  kino,  catechu,  acidum  sulphuricum,  et  cal- 
cis  aquam,  mihi  memorare  licet.  Omnia  ha?c 
aliquantum  profuerunt,  et  medicamenta  alumi- 

nata, 

nata,  et  per  Meadium  *,  et  per  Darvinium  f , 
summopere  laudantur. 

Doctor  Willisius  contra,  vi  curante  astrin- 
gentium  negata,  remedia  alcalina  et  hypnotica 
commendat 

Tonica  ab  aliis  utilia,  ab  aliis  inutilia,  existi- 
mantur.  Ex  hac  classe  cinchona,  parataque  ex 
ferro,  plerumque  administrata  sunt  ||. 

Vomitio  utilis  reperitur,  quare  emetica  adhi- 
benda.  Ex  iis,  ipecacuanha,  et  medicamerita 
antimonialia,  optima  ducuntur. 

Stimulantia^ 


*  Meadii  Opera. 

■f  Zoonomia. 

%  Willisii  Opera. 

]|  Heberden,  Rollo,  &c. 

Stimulantia,  qualia  sunt  Cantharides,  contra- 
ria,  saltemve  supervacua,  censentur. 

Acido  nitrico  quibusdam  in  exemplis  uten- 
dum  est  nobis,  morboque  progrediente,  pro  po- 
tu  communi. 

Quae  spasmum  solvunt,  et  diaphoresin  cient, 
modo  Rolloii  observato,  praesertim  valent. 
Ex  illis,  gummi-resina  ferulae  assaefcetidae,  et 
camphora ;  ex  his,  pulvis  ipecacuanhae  compo- 
situs,  administratu  sunt  digna. 

Neque  cathartica  levis  momenti  sunt  inter  cu- 
randum.  Darvinius  *  radicem  rhei  palma- 
ti  laude  prosequitur,  aliique  medici  periculum 
jalapae,  submuriatis  hydrargyri,  saliumque  me- 

diorum, 


*  Zoonomia, 

diorum,  qui  catharsin  movent,  cum  utilitate  fe- 
cerunt  *. 

Thermis  saepissime  utendum  est.  Hasc  res 
semper  reficit,  et  superficiem  corporis  humec- 
tans,  aegro  benefacit.  Tissot  unctionem  cor- 
poris  laudavit ;  quam  si  alii  commendarent  expe- 
riri  liceat,  quamvis  parum  commodi,  me  judi- 
ce,  ejus  usum  sequetur. 

De  vena  secanda,  non  nisi  unum  testimonium 
nobis  est,  sed  ea  facta,  curatio  vix  expectanda 
est.  In  quibusdam  tamen  corporis  conditioni- 
bus,  eam  admonere  licet  f . 

Variis 


*  Gregorii  Praelect.  Acad.  ann.  1807. 
+  Burserius,  vol.  iv.  p.  493, 

Variis  remediis  Diabetis  memoratis,  modum 
ad  optimos  exitus  saepissime  ducentem  nunc  in 
animo  est  cogitare.  Hic  modus  primum  per 
Rolloium  commendatus  erat,  atque  famae 
magnae  et  diuturnae  inventori  ejus  est. 

Hanc  laudem  meretur  Homeus,  eum,  scilicet 
de  utilitate  cibi  animalis  cogitasse  \  apud  quos- 
dam  per  eum  tractatos,  conchylia,  ostreae  qua- 
lia,  plurimum  aegrotis  consuluerunt.  Sed  ratio- 
nem  non  altius  prosequutus  est*.  Rolloio 
Itaque,  de  cibo  animali  rationem  perfectam,  et 
satis  valentem,  sine  dubio  debemus. 

Doctor  Rolloius,  Diabetem  Mellitum,  ni- 
mio  talium  ciborum  usu,  quales  qualitatibus 
saccharinis  praediti  sint,  cieri  observavit.  Et 
quum  ipse  quoque  credidisset,  nimium  rei  sac- 

charina? 


"  Clinicsil  Experiments." 

€harinae  in  cibo,  ventriculum  non  solum  debili- 
tare,  sed  etiam  corrumpere,  curationem  ex  his 
rebus  duabus  traxit  solers. 

Primo,  res  aut  parvum,  aut  nullum  sacchari 
praebentes,  et  organa  assimilantia  confirmantes, 
administrandas  necesse  erat. 

Secundd,  remediis  et  cibis  idoneis,  quae  mor- 
bidam  ventriculi  conditionem  amoverit,  opus 
est.  Omnibus  morbidis  signis  remotis,  ratio 
quam  laudavit  observanda  est,  ut  morbus  radi- 
citus  amoveatur.  Hoc  enim  neglecto,  aegrotis- 
que  cibo  ex  frugibus  confecto,  praemature  uten- 
tibus,  haud  raro  redit  malum,  viribus  renova- 
tis  *. 

Diabetes, 

< 

*  "  Remarks  on  Two  Cases  of  Diabetes  Mellitus.'* 

Diabetes,  interdum  ex  aliis  causis  quam  quas 
memoravi,  sine  dubio  oritur ;  quod  tamen  nul- 
lam  objectionem  huic  medendi  consilio  ofFert. 
Quamvis  enim  ratio  auctae  naturae  saccharinae 
causa  morbi  primaria  haud  esset,  nihilominus 
quum  debilitas,  et  ventriculi  depravatio,  ad  ean- 
dem  gignendam  plurimum  conferunt,  modus 
medendi  proculdubid  aptus  erat. 

Quandam  sacchari  portionem  ad  corpus  nu- 
triendum,  et  sanitatem  tuendam,  multum  valere, 
optime  innotuit ;  sacchari  autem  mole  abnormi, 
et  aucta,  organa  quae  debent  concoctioni  et  nu- 
trimento  inservire,  gravantur,  sui  muneris  im- 
potentes  fiunt,  neque  salutariter  mutant  totum 
sacchari ;  torpet,  debilis  fit  ventriculus,  marces- 
cit  homo,  Diabete  laborat. 

Fruges  multo  sacchari,  saltem  ejus  principiis, 
abundare,  neminem  latet ;  ideoque  ut  tollatur, 

I  aut 

aut  imminuatur  haec  materia,  aegroto  utendum 
est  carnibus,  cibis,  scilicet,  sacchari  expertibus. 
Talis  diaeta,  sacchari  egena,  cui  parum  ejus  ele- 
mentorum  inest,  corpus  roborat,  firmat  tonum 
et  vires  ventriculi  labefacti,  corrupti  contrario 
victu,  reficit,  nutrit,  et  munit,  ideoque  non  pro- 
desse  non  potest. 

Cibo  animali  utentes,  plene  an  parca  manu 
primo  sumendus  sit,  cogitare  debemus.  Si 
aegrotus  sit  juvenis,  et  alias  sanus,  et  malum  ab 
initio  detegeretur,  ad  hanc  curationem  sine  mo- 
ra  refugiendum  est.  At  verd  si  gravis  annis 
fuerit,  si  vitam  luxu,  otioque  egisset,  et  si  mor- 
bus  diu  perstiterit,  paulatim  et  parca  manu,  haec 
curatio  adhibenda  est. 

Ante  cibi  animalis  usum,  Doctor  Shirref- 
fius,  alvi  lenem  solutionem,  et  vomitionem 
commendat,  ut  acor,  et  corruptae  naturae  ex 

ventriculo, 

ventriculo,  et  tubo  alimentario,  ejiciantur.  Qiio 
facto,  quanta  sit  energia  virium  quae  conco- 
quunt,  et  nutriunt,  cibo  vegetabili  parce  et  gra- 
datim  usurpato,  asstimare  possumus;  et  quo  plus, 
vel  minus  saccharinas  rei  urinae  insit,  eo  debili- 
ores  vel  fortiores  vires  jam.  dictas,  esse  statui- 
mus ;  et  prout  res  ita  se  habeat,  plus,  minusve 
spei  curationis,  et  felicis  exitus,  erit.  Urina 
enim  multo  sacchari  imbuta  infaustum,  paulo, 
faustum,  augurium  prasbet  *. 

^Egrotum  domi  manere,  atque  ex  rebus  vege- 
tabilibus  abstinere,  decet ;  porro,  quantitas  cibi 
animalis  paulatim  minueretur,  necnon  medica- 
menta  alcalina,  ad  actionem  cibi  animalis  adju- 
vandam,  administranda  sunt ;  qualia  sunt,  aqua 
supercarbonatis  potassas  et  sodas. 

Hac 


*  Thesis  de  Diabete. 

Hac  ratione  jam  diu  observata,  sitis  morbida, 
appetitusque,  plerumque  minuuntur,  et  levan- 
tur.  Urina  examini  subjecta,  minus  sacchari 
habet,  parcior  est,  corpusque  multo  plus  ponde- 
ris  acquirit. 

Curationem,  his  rebus  observatis,  bene  re- 
sponsuram,  sperandum  est.  Hic  mihi  observa- 
re  licet,  emetico,  sive  purgante  remedio,  inter 
curandum,  pro  re  nata,  utendum  esse  ;  etiam  te- 
pidario  subinde. 

Si  dolor,  aut  signa  inflammationem  indican- 
tia  sint,  vena  incidenda  est.  Si  saccharum  in 
urina  imminueretur,  sed  nihilosecius  si  sitis,  ap- 
petitus,  et  urina,  praster  naturam  augeantur, 
Doctor  Rolloius  docet,  hydrosulphureto  am- 
monias  utendum  esse,  quod  periculis  factis  nau- 
seam  ciet,  et  ventriculi  functiones  statim  turbat, 
et  impedit.   Eodem  tempore  haustus  opiatus,  et 

parata 

parata  ex  stibio,  pro  re  nata,  horae  decubitus  as- 
sumenda,  dum  ventriculus  suas  vires,  et  statum 
idoneum,  recuperasset. 

Exitum  aded  optatum,  indicabit  urina  saccha- 
ri  expers,  sitis  vel  exigua,  vel  nulla,  copia  uri- 
nae  naturalis.  Sub  hoc  tempus,  frigidarium,  ad 
restituendam  vim  nervosam,  utilissimum  erit. 

Cum  aegrotus  in  hac  fausta  conditione  ali- 
quandiu  mansisset,  morbo,  scilicet,  penitiis  sub- 
lato,  tunc  temporis  se  exercere,  paneque  et  fru- 
gibus  aliis  uti,  licet.    Quod  si  inter  tale  victus 
genus  malum  rediret,  se  ad  cibum  animalem  re- 
cipere  quamprimum  debet.    Hoc  equidem  mi- 
nime  saepe  accidit.    Consilio  Rolloii  accurate 
observato,  valetudo  sana  restituitur  ;  etiamsi  aliis 
placet,  hominem  jam  ad  morbos  acutos,  inflam- 
mationes,  scilicet,  esse  proclivem  *. 

Nunc 


*  Cleghorn.    Vide  Rolloium. 

Nunc  fere  absoluta  rc  proposita,  hanc  ratio- 
nem  medendi,  uni  objectioni  neque  levis  mo- 
menti,  obnoxiam  esse  confiteor. 

Victus  genus  idoneum,  ingratum  et  severum 
est.  Juvenes  et  vulgus  Diabete  laborantes,  vix 
aded  terret,  ut  recusarent  victum  quem  prasci- 
pit  medicus.  At  vero  ingratissimus  erit,  iis 
qui  per  totum  vitas  decursum,  cultum,  otium, 
luxum,  diaetam  lautiorem,  affectaverint,  jam 
nati  annos  quinquaginta  vel  sexaginta.  Talibus 
formidolosa  erit  soliti  solatii  inopia,  quo  etiamsi 
non  opus  sit  vitae  flammae  alendae  ;  tamen  care- 
re  nequeunt,  assueti.  Sanitatem,  imo  ipsam  vi- 
tam,  tanto  supplicio  plures  menses  perstante,  pa- 
ratas,  tales  viri  haud  tanto  existimant,  quanti 
luxum,  voluptatem  amissas.  At  vero,  etiamsi 
cum  Rolloio  hanc  rationem  animis  asgrotorum 
tantulum  esse  consentaneam,  lugeamus ;  ni  fal- 

lor, 

lor,  voluptate  vitse  generis  luxuriosi,  et  moles- 
tia  hujus  curationis,  in  eadem  trutina  positis, 
hujus  pondus  et  virtutes,  illius,  longe  exsupera- 
bunt. 


